
Generalitat de Catalunya

Departament de Cultura


PLECS DE PRESCRIPCIONS TÈCNIQUES QUE HA DE REGIR EL CONTRACTE DE SUBMINISTRAMENT PER A L’ADQUISICIÓ I INSTAL·LACIÓ D’UN MICROSCOPI ELECTRÒNIC DE RASTREIG AMB ANALITZADOR ELEMENTAL (SEM-EDS) I UN APARELL DE RECOBRIMENT DE CARBONI PEL CENTRE DE RESTAURACIÓ DEL BÉNS MOBLES DE CATALUNYA.

1.Antecedents
El Centre de Restauració de Béns Mobles de Catalunya (CRBMC), que té la missió de promoure la conservació-restauració del patrimoni cultural moble i dels elements històrics, arqueològics i artístics integrats en el patrimoni immoble, ha de garantir també el rigor científic i la qualitat de les intervencions així com aprofundir en el coneixement material dels béns culturals.

Per dur a terme aquests objectius és imprescindible fer estudis fisicoquímics que permetin, entre d’altres coses, identificar els materials constitutius de les obres, caracteritzar les tècniques, determinar les alteracions o discriminar els afegits i repintades. Per això, cal emprar una sèrie de tècniques analítiques i de mètodes d’examen que requereixen equips i instrumental específics.

Les anàlisis de micromostres, extretes de les obres, mitjançant microscòpia electrònica de rastreig (SEM) tenen un paper fonamental dins dels estudis previs al procés de conservació-restauració i son una eina indispensable de coneixement, recerca i documentació que aporta informació valuosa sobre l’estructura i les diverses capes que componen un bé cultural, així com sobre la seva composició material atès que  revela  aspectes que no són visibles en una observació directa de l'objecte.

Actualment, el laboratori del CRBMC compta amb instrumental adequat per realitzar les funcions bàsiques en les competències necessàries per donar suport tant als conservadors-restauradors com als investigadors i per documentar les peces: dues lupes binoculars, un microscopi Nikon LV100, un espectròmetre d’infraroig. Aquest instrumental serveix per l’estudi inicial de mostres, tant orgàniques com inorgàniques i per decidir a quina tècnica complementària les podem derivar: al cromatògraf de gasos si són compostos orgànics i al microscopi electrònic si són compostos inorgànics, entre d’altres.

El laboratori del CRBMC no disposa, però, d’un microscopi electrònic de rastreig amb analitzador elemental (SEM-EDS), ni d’un aparell per recobrir de carboni les mostres que s’hi analitzen, i s’han de fer servir equips de pagament que ofereix la Universitat de Barcelona (UB) i la Universitat Autònoma de Barcelona (UAB). A més del cost per a la utilització dels equips mencionats, això comporta que el químic del Centre, Ricardo Suárez, s’hagi de desplaçar amb les mostres extretes fins als laboratoris d’aquestes universitats, amb una inversió considerable de temps, i que  depengui de la disponibilitat del servei. Conseqüentment i de manera inevitable, i moltes peticions d’anàlisis no es poden assumir.

Pel que fa a la microscopia electrònica, aquest és un servei de tarificació horaria que es lloga a les universitats de la UB i la UAB amb uns preus establerts per aquestes institucions desde fa una vintena d’anys aproximadament. L’adquisició d’un microscopi de rastreig i l’aparell de recobriment de carboni vindrien a complimentar les mancances, des del punt de vista inorgànic, que sofreix el laboratori. El microscopi electrònic de rastreig amb analitzador elemental és un instrument que proporciona moltíssima informació, tant morfològica com de distribució elemental de les mostres analitzades. Actualment, sempre s’ha de realitzar una criba exhaustiva de les mostres que seran analitzades mitjançant aquesta tècnica, cosa que comporta una pèrdua de temps i una complimentació més exhaustiva de resultats en detriment d’altres peces. 

2. Objecte del contracte

L’objecte d’aquest contracte és el subministrament i instal·lació segons les característiques tècniques i condicions definides en aquest plec de prescripcions tècniques, d’un microscopi electrònic amb analitzador acoblat SEM-EDS i d’un aparell de recobriment de carboni per fer que les mostres siguin conductores. 

3. Descripció general de l’equip necessari

Un microscopi electrònic és un instrument de gran utilitat per la comunitat científica atès tres propietats bàsiques:

1. Màxima quantitat d’augments proporcional a la longitud d’ona ((). Mentre que un microscopi òptic es troba limitat físicament per les longituds d’ona utilitzades (llum visible) per l’observació d’un especímen ((1000x), un microscopi electrònic treballa amb longitud d’ona molt més petites i, per tant, l’augment arriba a 1.000.000x.     

2. Permet una observació tridimensional de la superfície de la mostra. 

3. La capacitat de poder acoblar un microanalitzador d’energia dispersiva de raig X per identificar i mesurar l’abundancia d’elements a la mostra i/o mapejar la seva distribució. 

3.1. Especificacions tècniques requerides:

Atès la miniaturització dels sistemes de microscopia electrònica i el fàcil manteniment d’aquest tipus d’instrumental, creiem convenient la instal·lació al laboratori del CRBMC d’un microscopi electrònic amb analitzador acoblat SEM-EDS.

Així doncs, les especificacions tècniques bàsiques necessàries que ha de complir l’equip SEM-EDS són:
	Augment
	Fins a 1.000,000x

	Modes de treball *
	Mode d’alt buit: Imatge d’electrons secundaris 
Imatge d’electrons retrodispersats

	Voltatge
	Fins a 30kV

	Detectors
	EDS (espectròmetre de RX d’energia dispersiva)
Detector d’electrons secundaris

Detector d’electrons retrodisperstats 

	Perifèrics
	Càmera de navegació
Càmera CCD
Panell de control i joystick
PC i Monitor

Bombes de buit turbomoleculars rotatories
Moviment de pletina en X, Y, Z,rotació i inclinació

Portamostres

	Altres
	Instal·lació i posada en marxa

Manuals

Curs de funcionament i manteniment de l’aparell


(*) Cooling not required for SEM and EDS operation

Extres a tenir en compte:

	Detector EDS per l’anàlisi de rutina en el SEM que compleixi les següents característiques: 

· Mida de sensor de 30 mm2
· Resolució de 129eV en la línia del Mn Ka amb capacitat de detecció del Bor (B) fins al Californi (Cf)
· Tasses de recompte màximes superiors a 1 Mcps
· Components completament reemplaçables

	Sistema d’emissió de Hexaborur de Lantà (LaB6) 



Aquest equip té associat un recobridor de carboni per fer que les mostres siguin conductores i es pugui treballar amb elles en condicions d’alt buit. Les especificacions que ha de complir aquest sputter coater són:

	Font d’evaporació
	Tipus Bradley

	Subministrament de font d’evaporació
	Basada en microprocessor 
Controlada per bucle de realimentació amb detecció remota de corrent/voltatge

Bloqueig de seguretat per nivell de buit

Variable, 180 A màx., amb protecció contra sobrecorrent 

	Medició analògica
	Atmosfera de buit – 0,001 corrent 0-200A

	Control
	Control automàtic de l’evaporació mitjançant el voltatge programat i temporitzador. Control manual total amb funcionament per impulsos o continu. Temporitzador digital, 1-30 segons. Ajustament digital del voltatge, 0,1-5,5V Ventilació automàtica 

	Bomba rotatòria
	Alta velocitat, accionament directe, 2 etapes


4. Relacions amb l’empresa adjudicatària

L’empresa adjudicatària nomenarà una persona responsable de l’execució del contracte. Li correspondrà, sempre amb la supervisió i control dels responsables del CRBMC, el subministrament i instal·lació l’equip SEM-EDS.

El responsable del projecte serà l’interlocutor vàlid entre l’empresa i els responsables del CRBMC. A través d’aquest interlocutor/a es canalitzaran les incidències que es produeixin en el desenvolupament de la prestació del contracte. 

L’empresa adjudicatària, en la seva condició d’empresari, serà l’únic responsable davant del personal adscrit al contracte del compliment de la legislació que regula les relacions laborals, Seguretat Social, seguretat i salut en el treball i també el conveni col·lectiu que correspongui.

5. Obligacions de l’empresa adjudicatària

· Subministrar al CRBMC un equip de microscopi electrònic que compleixi amb les especificacions contingudes a l’apartat 3 del present plec. El trasllat de l’equip és a càrrec de l’empresa adjudicatària.

· Subministrament de dossier tècnic de funcionament i manteniment.
· Instal·lar a la seu del CRBMC el microscopi electrònic.
· Posada en marxa i curs de maneig bàsic
· Garantia d’un any del bon funcionament de l’equip i una bona qualitat dels materials utilitzats a partir de la data d’entrega. 
· L’equip SEM, l’aparell per recobrir mostres i tot el material necessari per la instal·lació van a càrrec de l’empresa adjudicatària i, un cop subministrats i instal·lats, seran propietat de l’Agència Catalana del Patrimoni Cultural. 
6. Obligacions de l’ACPC

· Posar a disposició de l’adjudicatari informació de l’espai on s’ha d’instal·lar l’equip.
· Validar la instal·lació de l’equip subministrat. 

· Pagar el preu del contracte en els termes fixats en els plecs administratius.

